Manden sættes i forbindelse med skyderi i juni, hvor gerningsmand affyrede op mod 15 skud mod tre personer i en bil

Ved du noget? Tip os på sms 1224 (koster alm. takst) eller på mail 1224@eb.dk

En 25-årig mand fra Albertslund er netop varetægtsfængslet i fire uger ved Retten i Glostrup efter at være udleveret af tyske myndigheder. Manden er sigtet for at have skudt mod tre mænd i en bil i Storkens Kvarter.

Det oplyser Københavns Vestegns Politi i en pressemeddelelse.

Tysk politi anholder dansk eftersøgt

Skudepisoden fandt sted 7. juni i år omkring kl. 17.30 i Storkens Kvarter i Albertslund, hvor der blev skudt adskillige gange mod en personbil med tre mænd.

En 20-årig mand blev ramt i benet under episoden, men senere meldt uden for livsfare

Politiet rykkede talstærkt ud og den følgende efterforskning satte hurtigt en 25-årig mand i forbindelse med skudepisoden.

Den lyse bil ses her gennemhullet af skud efter episoden. Foto: Kenneth Meyer

10. juni blev han anholdt af tysk politi i Hamborg, og efterfølgende varetægtsfængslet in absentia af Retten i Glostrup, hvorefter Københavns Vestegns Politi kunne begære ham udleveret.

20-årig ramt af skud: Politi finder pistol

Overdraget ved tysk grænse

Det skete 3. juli, da tysk politiet overdrog den 25-årige mand ved grænsen til Københavns Vestegns Politi. En dommer valgte i dag at forløbigt varetægtsfængsle manden frem til 31. juli.

- Han er sigtet for tredobbelt drabsforsøg og ulovlig våbenbesiddelse under skærpende omstændigheder, siger specialanklager ved Københavns Vestegns Politi, Bo Bjerregaard.

Retsmødet blev holdt for lukkede døre, og der blev afsagt kendelse om navneforbud, derfor kan politiet ikke kommentere efterforskningen yderligere på nuværende tidspunkt.

Tidligere har det dog været fremme, at der ved skyderiet blev affyret op mod 15 skud.